
Az okos energiagazdálkodás jövője

Kulcsszavak: okos hálózat; okos otthon; okos energia; jövő; szcenáriók
Már korábbi tanulmányink során találkoztunk az okos energiagazdálkodás területével, mely felkeltette érdeklődésünket, így tanulmányainkon kívül is foglalkoztatott minket a téma. Dolgozatunk fő célja, hogy a jelenleg létező okos energiahálózati technológiákat, és az ezek összehangolását támogató szervezeti megoldásokat áttekintve eltérő jövőképeket megfogalmazzon az intelligens energiahálózatok jövőjéről 2020-ig előretekintve. A jövőképeinkben külön hangsúlyt fektetünk az egyének viszonyára az intelligens energiagazdálkodáshoz. Kutatásunk elsődleges fókusza az Egyesült Államok, mint a jelenlegi legnagyobb gazdasági szereplő és energiafogyasztó, felhasználó. A kutatási módszertanunk a jelenleg létező megoldásokból, trendekből kiindulva statisztikai módszerekkel kíván előrejelzést adni az okos hálózatok jövőjére. Az így kialakult lehetséges jövőképeket pedig olyan eszközökkel kívánjuk bővíteni, mint a szakértői módszerek, a jövőtábla, a szcenárió módszer valamint a jövőkerék. A dolgozat végső célja a négy generikus jövőkép (eutópia, disztópia, business as usual, transzformációs jövő) forgatókönyveinek és bekövetkezési lehetőségeinek minél részletesebb ismertetése.



